wickkiey/tamil-wikipedia-chunked huggingface dataset:
# எண்ணாயிரம் மீட்டரை மீறும் மலைகள்

## 8000 மீட்டரை மீறிய 14 மலைகள் எல்லாவற்றையும் ஏறி வெற்றி நாட்டிய 14 மலையேறிகள்

| பெயர் (தமிழில்) | பெயர் (ஆங்கிலத்தில்) | காலம் | நாடு |  |
| --- | --- | --- | --- | --- |
| 1 | ரைன்ஹோல்ட் மெச்னெர் | Reinhold Messner | 1970-1986 | இத்தாலி |
| 2 | ஜெர்ஸி குக்குஸ்க்கா | Jerzy Kukuczka | 1979-1987 | போலந்து |
| 3 | எர்ஹார்ட் லோரேட்டான் | Erhard Loretan | 1982-1995 | சுவிஸர்லாந்து |
| 4 | கார்லோஸ் கார்சோலியோ | Carlos Carsolio | 1985-1996 | மெக்சிகோ |
| 5 | கிறிஸ்ட்டாஃவ் வீலிக்கி | Krzysztof Wielicki | 1980-1996 | போலந்து |
| 6 | ஹுவானித்தோ ஓயார்சபால் | Juanito Oiarzabal | 1985-1999 | ஸ்பெயின் |
| 7 | செர்கியோ மார்ட்டினி | Sergio Martini | 1976-2000 | இத்தாலி |
| 8 | ஹாங் கில் உம் | Hong-Gil Um | 1988-2000 | தென் கொரியா |
| 9 | பார்க் யங் சியோக் | Park Young Seok | 1993-2001 | தென் கொரியா |
| 10 | ஆல்பெர்ட்டோ இனுராட்டெகி | Alberto Inurrategi | 1991-2002 | ஸ்பெயின் |
| 11 | ஹான் வாங் யாங் | Han Wang Yong | 1994-2003 | தென் கொரியா |
| 12 | எட் வீஸ்ட்டர்ஸ் | Ed Viesturs | 1989-2005 | அமெரிக்கா |
| 13 | ஆலன் ஹின்க்கெஸ் | Alan Hinkes | 1987-2005 | இங்கிலாந்து |
| 14 | சில்வியோ மொண்டினெல்லி | Silvio Mondinelli | 1993-2007 | இத்தாலி |
# விக்கிப்பீடியா:ஆண்டு நிறைவுகள்/செப்டம்பர் 8

**செப்டம்பர் 8**: உலக எழுத்தறிவு நாள், மசடோனியக் குடியரசு - விடுதலை நாள் (1991)
- 1514 &ndash; நூற்றாண்டின் மிகப்பெரும் ஓர்சா சமரில் லித்துவேனியாவும் போலந்தும் இணைந்து உருசியாவைத் தோற்கடித்தன.
- 1727 &ndash; இங்கிலாந்தில் குழந்தைகள் பொம்மைக் களியாட்ட விழா ஒன்றில் இடம்பெற்ற பெருந்தீ விபத்தில் 78 பேர் கொல்லப்பட்டனர். கொல்லப்பட்ட பெரும்பாலானோர் குழந்தைகளாவர்.
- 1900 &ndash; டெக்சாசை சூறாவளி கால்வெஸ்டன் தாக்கியதில் 8,000 பேர் வரை உயிரிழந்தனர்.
- 1905 &ndash; தெற்கு இத்தாலியில் 7.2 அளவு நிலநடுக்கம் தாக்கியதில் 557 முதல் 2,500 பேர் வரை உயிரிழந்தனர்.
- 1978 &ndash; கறுப்பு வெள்ளி: தெகுரானில் ஆர்ப்பாட்டக்காரர்களுக்கு எதிராக இராணுவத்தினர் சுட்டதில் 700–3000 பேர் வரை கொல்லப்பட்டனர். இது ஈரானில் முடியாட்சியை முடிவுக்குக் கொண்டுவர வழிவகுத்தது.
- 2016 &ndash; நாசா **ஒசைரிசு-ரெக்சு** (படம்) என்ற தனது சிறுகோள்-நோக்கிய விண்கலத்தை ஏவியது. இது 101955 பென்னு என்ற சிறுகோளில் இருந்து மாதிரிகளை எடுத்துக் கொண்டு 2023 இல் பூமி திரும்பியது.
**தேவன்** (பி.&nbsp;1913) **சின்னப்பா தேவர்** (இ.&nbsp;1978) **குன்னக்குடி வைத்தியநாதன்** (இ.&nbsp;2008)
# அனைத்துலக எழுத்தறிவு நாள்

**அனைத்துலக எழுத்தறிவு நாள்** உலகெங்கும் செப்டம்பர் 8ம் நாளன்று கொண்டாடப்பட்டு வருகிறது. இந்நாளை யுனெஸ்கோ நிறுவனம் நவம்பர் 17, 1965 இல் உலக எழுத்தறிவு நாளாகப் பிரகடனம் செய்தது. இது 1966ம் ஆண்டு தொடக்கம் கொண்டாடப்படுக்கிறது. எழுத்தறிவின் முக்கியத்துவத்தை தனிப்பட்ட மக்களுக்கும், சமூகத்துக்கும், அமைப்புக்களுக்கும் அறியவைப்பது இதன் முக்கிய நோக்கம் ஆகும்..  
உலகில் சுமார் 781 மில்லியன் வயது வந்தோர் அடிப்படை எழுத்தறிவு அற்றவர்களாக இருக்கிறார்கள் என மதிப்பிடப்பட்டுள்ளது. இவர்களில் மூன்றில் இரண்டு பங்கினர் பெண்கள் ஆவர். அத்துடன், சுமார் 103 மில்லியன் சிறார்கள் பாடசாலை வசதிகள் அற்ற நிலையில் உள்ளார்கள். இதனால் இவர்கள் அடிப்படைக் கல்வியான எழுத,, வாசிக்க, எண்ணத் தெரியாதவர்களாக இருக்கிறார்கள்.  
யுனெஸ்கோவின் "அனைவருக்கும் கல்வி பற்றிய உலக அறிக்கை (2006)" அறிக்கையின்படி , தெற்கு மற்றும் மேற்கு ஆசியாப் பகுதிகளிலேயே மிகக் குறைந்த வீதமானோர் (வயது வந்தோரில்) (58.6%) படிப்பறிவில்லாமல் உள்ளனர். அதற்கு அடுத்த படியாக உள்ள பகுதிகள் ஆபிரிக்கா (59.7%), அரபு நாடுகள் (62.7%). தனிப்பட்ட நாடுகளை எடுத்துக் கொண்டால் மிகக் குறைந்த எழுத்தறிவில்லாதோர் புர்கினா பாசோ (12.8%), நைஜர் (14.4%), மாலி (19%). அறிக்கையின் படி எழுத்தறிவின்மைக்கும் நாடுகளின் வறுமைக்கும் உள்ள நெருங்கிய தொடர்பை அறிக்கை எடுத்துக்காட்டுகிறது.  
எந்த மொழியிலும் இலகுவான வசனங்களை எழுதவும் படிக்கவும் தெரியாமையே எழுத்தறிவின்மையாகும் என ஐநாவின் சாசனம் எழுத்தறிவின்மையை வரையறுக்கிறது.
# வடக்கு மக்கெதோனியா

| GDP_PPP_year = 2019
| GDP_PPP_rank =
| GDP_PPP_per_capita = $16,253
| Gini_rank =
| HDI = 0.759
| HDI_year = 2018
| HDI_change = increase
| HDI_ref =
| HDI_rank = 82-வது
| currency = மாசிடோனிய தெனார்
| currency_code = MKD
| time_zone = ம.ஐ.நே
| utc_offset = +1
| utc_offset_DST = +2
| time_zone_DST = ம.ஐ.கோ.நே
| date_format = நாநா/மாமா/ஆஆஆஆ&nbsp;(கிபி)
| drives_on = வலது
| calling_code = +389
| patron_saint = புனித கிளமென்ட்
| cctld =
}}
**வடக்கு மக்கெதோனியா** அல்லது **வடக்கு மசிடோனியா** (*North Macedonia*; ) (2019 இற்கு முன்னர் **மக்கெதோனியா**), அதிகாரபூர்வமாக **வடக்கு மக்கெதோனியக் குடியரசு** என்பது தென்கிழக்கு ஐரோப்பாவில் பால்கன் குடாவில் அமைந்துள்ள ஒரு நாடு. இது 1991 ஆம் ஆண்டில் யுகோசுலாவியாவில் இருந்து பிரிந்து தனிநாடாகியது. நிலம்சூழ் நாடான வடக்கு மக்கெதோனியாவின் வடமேற்கில் கொசோவோ, வடகிழக்கில் செர்பியா, கிழக்கில் பல்காரியா, தெற்கில் கிரேக்கம், மேற்கில் அல்பேனியா ஆகிய நாடுகள் எல்லைகளாக உள்ளன. இது மக்கெதோனியாவின் பெரிய புவியியல் பகுதியின் சுமார் மூன்றில் ஒன்றாகும். தலைநகரும் மிகப்பெரிய நகரமான ஸ்கோப்ஜே நாட்டின் 2.06 மில்லியன் மக்களில் சுமார் கால் பங்கினரைக் கொண்டுள்ளது. குடியிருப்பாளர்களில் பெரும்பாலோர் தெற்கு சிலாவிக் மக்களான மக்கெதோனிய இனத்தவர்கள். அல்பேனியர்கள் சுமார் 25% சிறுபான்மையினராக உள்ளனர். இவர்களுடன், துருக்கியர், ரோமானி, செர்பியர், பொசுனியர், அரோமானியர் ஆகியோரும் உள்ளனர்.
# வடக்கு மக்கெதோனியா

## மக்கெதோனியா பெயர் சர்ச்சை

1992ல் யுகோசுலாவியா உடைந்த பிறகு மக்கெதோனியா விடுதலை பெற்றது முதல், மக்கெதோனியா பெயர் தொடர்பான பிணக்கு, கிரேக்க நாட்டுடன் இருந்து வந்தது. பேரரசர் அலெக்சாந்தர் ஆண்ட, கிரேக்க நாட்டின் வடக்கு பகுதி மக்கெதோனியா என அழைக்கப்படுவதால், இப்பகுதிக்கும் அண்டை நாடான மக்கெதோனியா நாடு உரிமை கோரலாம் என நினைத்து, நீண்ட காலமாக கிரேக்கம், மக்கெதோனியாவுடன் பிணக்கு கொண்டிருந்தது. இதனால் மக்கெதோனியா ஐரோப்பிய ஒன்றியத்தில் உறுப்பினராக இணைய வாய்ப்பு இல்லாது போயிற்று.  
30 ஆண்டு சர்ச்சைக்கு பிறகு, கிரேக்கத்தின் அண்டை நாடான மக்கெதோனியா "வடக்கு மக்கெதோனியா" எனப் பெயர் மாற்றம் செய்ய இரு நாடுகளும் 2018 சூன் மாதத்தில் ஒப்பந்தம் செய்தது. எட்டு மாதங்களின் பின்னர் நாட்டின் பெயர் *வடக்கு மக்கெதோனியக் குடியரசு* என மாற்ரப்பட்டது. 2020 மார்ச் 20 இல் நேட்டோ அமைப்பில் இணைந்து கொண்டது.
# அப்காசியா

**அப்காசியா** (*Abkhazia*) என்பது கோகேசியாவில் உள்ள ஒரு பகுதியாகும். இது பன்நாட்டு ஏற்பு கிட்டாத, ஏற்கப்படாத தன்னுரிமை குடியரசாகும். இது ஜோர்ஜியாவின் ஒரு அதிகாரபூர்வ பகுதியாக தன்னாட்சியுள்ள குடியரசு ஆகும். ரஷ்யா ஆகத்து 26, 2008 இல் இக்குடியரசையும், தெற்கு ஒசேத்தியாவையும் தனிநாடுகளாக அங்கீகரித்து அறிவித்தது. ஐநாவின் வேறு எந்த உறுப்பு நடுகளும் இதுவரையில் இதனை அங்கீகரிக்கவில்லை.  
அப்காசியா கருங் கடலின் கிழக்குக் கரையில் அமைந்துள்ளது. இதன் வடக்கு எல்லையில் ரஷ்யா உள்ளது. இதன் தலைநகர் சுகுமி.  
அப்காசிய மக்களின் பிரிவினைவாதிகள் 1992 ஆம் ஆண்டில் ஜோர்ஜியாவிடம் இருந்து தம்மை தனிநாடாக அறிவித்தனர். இதனை அடுத்து 1992 முதல் 1993 வரை இரு நாடுகளுக்கும் இடையில் இடம்பெற்ற போரில் ஜோர்ஜியா தோல்வியடைந்தது. அப்காசியாவில் இருந்து அனைத்து ஜோர்ஜிய மக்களும் வெளியேற்றப்பட்டனர். 1994 இல் ஐநாவின் ஆதரவில் போர் நிறுத்த உடன்பாடு எட்டப்பட்டது. ஐநாவின் கண்காணிப்பில், ரஷ்யா தலைமையிலான அமைதிப் படையினர் அங்கு நிலை கொண்டனர். எனினும் இதன் உரிமை தொடர்பாக ரஷ்யாவுக்கும் ஜோர்ஜியாவுக்கும் இடையில் முறுகல் நிலை தொடர்ந்தது. சூலை 2006 இல் ஜோர்ஜியா அப்காசியாவின் "கடோரி கோர்ஜ்" பகுதியில் வெற்றிகரமான இராணுவத் தாக்குதலை நடத்தியிருந்தது. ஆகத்து 2008 இல் அப்காசியப் படைகள் கடோரி ஏரியின் பெரும் பகுதிகளை மீளக் கைப்பற்றியது.
# 1900

**1900** (**MCM**) ஒரு திங்கட்கிழமையில் ஆரம்பமான ஒரு விதிவிலக்கான சாதாரண கிரிகோரியன் ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு நெட்டாண்டு ஆகும்.
# 1900

## நிகழ்வுகள்

- ஜனவரி 8 - அலாஸ்கா இராணுவ ஆட்சியின் கீழ் வந்தது.
- பெப்ரவரி 9 - இலங்கையிலும் இந்தியாவிலும் நிலநடுக்கம் உணரப்பட்டது.
- பெப்ரவரி 9 - ட்வைட் டேவிஸ் என்பவர் டேவிஸ் கிண்ண டென்னிஸ் போட்டிகளை ஆரம்பித்தார்.
- பெப்ரவரி 14 - போவர் போர்: தென்னாபிரிக்காவில் 20,000 பிரித்தானியப் படைகள் ஒரேஞ்ச் சுயாதீன மாநிலத்தைத் தாக்கினர்.
- பெப்ரவரி 22 - ஹவாய் ஐக்கிய அமெரிக்காவின் ஒரு பிரிவானது.
- பெப்ரவரி 27 - பிரித்தானிய தொழிற் கட்சி அமைக்கப்பட்டது.
- மே 31 - பிரித்தானியா ரொபேர்ட் பிரபு தலைமையில் ஜொஹான்னர்ஸ்பேர்க்கைக் கைப்பற்றியட்து.
- ஜூன் 5 - போவர் போர்: பிரித்தானியர் தென்னாபிரிக்காவின் பிரிட்டோறியாவைக் கைப்பற்றினர்.
- ஜூன் 20 - பொக்சர் படைகள் பீக்கிங்கில் நூற்றுக்கணக்கான ஐரோப்பியர்களைக் கொன்றனர்.
- ஜூலை 5 - ஆஸ்திரேலியப் பொதுநலவாய சட்டம் பிரித்தானிய நாடாளுமன்றில் ஏற்றுக்கொள்ளப்பட்டது.
- ஜூலை 9 - ஆஸ்திரேலியப் பொதுநலவாய சட்டம் விக்டோரியா மகாராணியால் ஏற்றுக் கொள்லப்பட்டது.
- ஜூலை 19 - பாரிசில் முதலாவது சுரங்கத் தொடருந்து சேவை ஆரம்பமாயிற்று.
- ஜூலை 29 - இத்தாலிய மன்னன் முதலாம் உம்பேர்ட்டோ கொலை செய்யப்பட்டான்.
- செப்டம்பர் 8 - சூறாவளி கால்வெஸ்டன் டெக்சாசைத் தாக்கியதில் 8,000 பேர் கொல்லப்பட்டனர்.
# 1900

## மக்கள் தொகை

- மொத்தம்: 1,650,000,000
- ஆபிரிக்கா: 133,000,000
- ஆசியா: 947,000,000
- ஐரோப்பா: 408,000,000
- இலத்தீன் அமெரிக்கா: 74,000,000
- வட அமெரிக்கா: 82,000,000
- ஓசியானியா: 6,000,000
# 1900

## பிறப்புகள்

- சூன் 25 - மவுண்ட்பேட்டன் பிரபு, பிரித்தானிய இந்தியாவின் கடைசி பிரித்தானிய அரசுப் பிரதிநிதி (இ: 1979)
# 1900

## 1900 நாட்காட்டி

| valign=top align= | valign=top align= | valign=top align= |  |
| --- | --- | --- | --- |
| valign=top align= | valign=top align= | valign=top align= |  |
| valign=top align= | valign=top align= | valign=top align= | } |
# சென் பீட்டர்சுபெர்கு

**சென் பீட்டர்சுபெர்கு** (*Saint Petersburg*; ), முன்னர் **பெத்ரோகிராது** (*Petrograd*, ) (1914–1924), பின்னர் **இலெனின்கிராது** (*Leningrad*, ) (1924–1991), என்பது உருசியாவின் இரண்டாவது பெரிய நகரமாகும். இது நீவா ஆற்றின் அருகே, பால்ட்டிக்கு கடலின் கரையோரப் பகுதியில், பின்லாந்து வளைகுடாவின் கிழக்கே அமைந்துள்ளது. 5.3&nbsp;மில்லியன் மக்கள் (2018 தரவுகள்) வாழும் இந்நகர் ஐரோப்பாவின் நான்காவது செறிவு கூடிய நகரமாகும். பால்ட்டிக் கடலின் முக்கிய உருசியத் துறைமுகமாகவும் இது விளங்குகிறது. இது உருசியாவின் ஒரு நடுவண் அமைப்பாகும்.  
இந்நகரம் உருசியாவின் முதலாம் பேதுரு மன்னரால் இல் ஒரு கப்பற்றப்பட்ட சுவீடிய கோட்டையின் மீது நிறுவப்பட்டது. 1713 முதல் 1918 வரை உருசியாவின் சாராட்சியினதும், பின்னர் உருசியப் பேரரசினதும் தலைநகராக விளங்கியது. (1728 முதல் 1730 வரை இரண்டாண்டுகள் மாஸ்கோ தற்காலிகத் தலைநகராக இருந்தது). அக்டோபர் புரட்சியின் பின்னர், போல்செவிக் தமது அரசை மாஸ்கோவில் நிறுவினர்.  
இன்றைய நவீன காலத்தில், சென் பீட்டர்சுபெர்கு வடக்குத் தலைநகர் எனக் கருதப்படுகிறது. பல நடுவண் அரசு நிறுவனங்களின் தலைமையகங்கள் இங்குள்ளன. உருசியத் தேசிய நூலகம், உருசியக் கூட்டமைப்பின் மீயுயர் நீதிமன்றமும் அமைந்துள்ளது. சென் பீட்டர்சுபெர்கு நகரம் உருசியாவின் கலாசாரத் தலைநகராகவும் கருதப்படுகிறது. உலகின் மிகப்பெரும் ஓவியக் காட்சியகங்களில் ஒன்றான ஏர்மிட்டேச் அருங்காட்சியகம் இங்குள்ளது.
# சென் பீட்டர்சுபெர்கு

## வரலாறு

ஸார் பீட்டர் பெருமகனரால் சுபானு ஆண்டு வைகாசி மாதம் 17ம் நாள் (27 மே 1703), திங்கட்கிழமையன்று *சென் பீட்டர்ஸ்பேர்க்* என்ற பெயரிட்டு நிறுவினார். மேலும் ருசியப் பேரரசின் தலைநகராக இருநூற்றாண்டுகளுக்கு மேலாக (1712–1728, 1732–1918) இருந்தது. 1917 ஆண்டில் நடந்த ருசியப் புரட்சிக்கு பின்னர், 1918ம் ஆண்டிலிருந்து தலைநகரை மாற்றியது ருசியப் பேரரசு.
# சென் பீட்டர்சுபெர்கு

## மக்கள் தொகை

செயின்ட் பீட்டர்ஸ்பர்க் உருசியாவின் இரண்டாவது பெரிய நகரமாக உள்ளது. 2017 ஆம் ஆண்டின் ரோஸ்டாடின்படி சென் பீட்டர்ஸ்பேர்கின் மொத்த மக்கள்தொகை 5,281,579 அல்லது ரஷ்யாவின் மொத்த மக்கள் தொகையில் 3.6% ஆகும். இது 2010 கணக்கெடுப்பின்படி பதிவு செய்யப்பட்ட 4,879,566 (3.4%) ஆகவும் மற்றும் 1989 கணக்கெடுப்பின்படி பதிவு செய்யப்பட்ட 5,023,506 ஆகவும் இருந்தது. 2010 ஆம் ஆண்டு மக்கள்தொகை இன ரீதியான கணக்கெடுப்பு : ரஷ்யர்கள் 80.1%, உக்ரேனியர்கள் 1.3%, பெலாரியர்கள் 0.8%, தாடார் 0.6%, ஆர்மீனியர்கள் 0.6%, யூதர்கள் 0.5%, உஸ்பெகியர்கள் 0.4%, தாஜிக்கியர்கள் 0.3%, அஜெரியர்கள் 0.3%, ஜோர்ஜியர்கள் 0.2%, மோல்டோவியர்கள் 0.2%, ஃபின்ஸ் 0.1%, மற்றவை - 1.3%. மீதமுள்ள 13.4% இன மக்கள் குறிப்பிடப்படவில்லை.  
20 ஆம் நூற்றாண்டின் போது, நகரம் வியத்தகு மக்கள் தொகை மாற்றங்களை அனுபவித்தது. 1916 இல் இருந்த 2.4 மில்லியன் மக்கள் தொகை 1917 ரஷ்ய புரட்சியாலும் ரஷ்ய உள்நாட்டு யுத்தத்தினாலும் 740,000 க்கும் குறைவாக குறைந்தது.
# சென் பீட்டர்சுபெர்கு

## புவி அமைப்பு

நகரின் மொத்த பரப்பளவு, வாக உள்ளது. ஒருங்கிணைந்த நகராக ஒன்பது நகராட்சி நகரங்கள் மற்றும் இருபத்தியொரு நகர குடியேற்றங்களை கொண்டு வாக உள்ளது.
# சென் பீட்டர்சுபெர்கு

## புவி அமைப்பு

### காலநிலை

சென் பீட்டர்ஸ்பேர்க்கின் காலநிலை, ஈரப்பத தட்பவெப்பத்தைக் கொண்டுள்ளது. கார்த்திகை மற்றும் மார்கழி மாதங்களில் இங்குள்ள நேவா ஆறு, உறைபனியால் மூடியிருக்கும். நகரில் சராசரியாக 135 நாட்கள், உறைபனி இல்லாத காலமாக நீடிக்கிறது. நகரின் புறநகர் பகுதிகளைவிட சற்று வெப்பமான காலநிலையை கொண்டிருக்கிறது. வானிலையானது ஆண்டு முழுவதும் மாறி மாறி வரும்.
# சென் பீட்டர்சுபெர்கு

## போக்குவரத்து

சென் பீட்டர்ஸ்பேர்க்கானது, போக்குவரத்தின் முனையமாக உள்ளது. ரஷ்ய தொடர்வண்டி நிலையமானது, 1837 முதன் முதலாக கட்டப்பட்டது. அதன் பின்னர் நகரின் போக்குவரத்து உள்கட்டமைப்பானது அசுர வேகத்துடன் வளர்ச்சி பெற்றது. டிராம், மெட்ரோ, உள்ளூர் மேம்பாட்டுச் சாலைகள் மற்றும் தொடருந்து சேவைகள் என பல போக்குவரத்து சாதனங்கள் தன்னகத்தே அடக்கியுள்ளது. நகரானது, தேசிய நெடுஞ்சாலைகள், தேசிய மற்றும் சர்வதேச தொடருந்துத் தடங்கள் மூலம் ரஷ்யா முழுவதும் பரந்த உலகுடன் இணைக்கப்பட்டுள்ளது.  
<div>
<>
| <span>சென் பீட்டர்ஸ்பேர்க் மெட்ரோ வரைபடம்</span> |
| --- |
| } |
</>
</div>
# சென் பீட்டர்சுபெர்கு

## போக்குவரத்து

### தொடருந்து

1851ம் ஆண்டு மாஸ்கோவையும் சென் பீட்டர்ஸ்பேர்க்கையும் இணைக்கும் நீளம் கொண்ட தெடருந்து தடத்தின் மூலம் பயணியர், மூன்றரை மணியிலிருந்து ஒன்பது மணி வரைக்குள் ஒரு ஊரிலிருந்து மற்றொரு ஊருக்குச் சென்றுவிடலாம்.  
<div>
<>
| <span>முக்கிய தொடருந்து முனையங்கள்</span> |
| --- |
| } |
</> </div>
# சென் பீட்டர்சுபெர்கு

## போக்குவரத்து

### வானூர்தி

புல்கோவா பன்னாட்டு விமான நிலையமே பிரதான நிலையமாக அமைந்துள்ளது. இதற்கு அடுத்த நிலையாக மூன்று விமான நிலையஙகள் வணிகத்திற்காக பயன்படுத்துகின்றனர். நகரிலிருந்து விமான நிலையத்திற்கு, 24 மணிநேரமும் பேருந்து சேவையுள்ளது.
# சென் பீட்டர்சுபெர்கு

## நகரமைப்பு

செயின்ட் பீட்டர்ஸ்பர்க்கில் மூன்று வானளாவியங்கள் உள்ளன: லீடர் டவர் (140 மீ), அலெக்ஸாண்டர் நெவ்ஸ்கி (124 மீ) மற்றும் அட்லாண்டிக் சிட்டி (105 மீ). இம்மூன்று இடங்களும் வரலாற்று மையங்களில் இருந்து தொலைவில் உள்ளன.310 மீட்டர் (1,020 அடி) உயரமான செயிண்ட் பீட்டர்ஸ்பர்க் டிவி கோபரம் நகரத்தில் மிக உயரமான கட்டடம் ஆகும்.
மாஸ்கோவிலுள்ளது போலல்லாமல், செயிண்ட் பீட்டர்ஸ்பர்க்கில் 18 ஆம் மற்றும் 19 ஆம் நூற்றாண்டுகளில் பரோக் மற்றும் நியோகிளாசிக்கல் கட்டிடங்களை உள்ளடக்கிய நகர மையத்தின் வரலாற்று கட்டமைப்பு, பெரும்பாலும் பாதுகாக்கப்பட்டுள்ளது; எனினும் லெனின்கிராட் முற்றுகை மற்றும் போல்ஷிவிக்குகள் அதிகாரம் கைப்பற்றியபின்பும் பல கட்டிடங்கள் இடிந்துபோனது.
பீட்டர் மற்றும் பால் கோட்டை, பீட்டர் மற்றும் பால் தேவாலயம் ஆகியவற்றுடன் இணைந்து நெவா ஆற்றின் வலது கரையிலுள்ள ஜயச்சி தீவில் அமைந்துள்ளது. 1913 இல் திறக்கப்பட்ட போது ஐரோப்பாவின் மிகப்பெரிய மசூதியாக இருந்த செயிண்ட் பீட்டர்ஸ்பர்க் மசூதி அருகிலுள்ள வலதுபுற கரையில் அமைந்துள்ளது. டிரினிட்டி கதீட்ரல், மரின்ச்கி அரண்மனை, ஹோட்டல் அஸ்டோரியா, பிரபலமான மாரின்ஸ்கி நாடக அரங்கம், நியூ ஹாலந்து தீவு, செயிண்ட் இசாக்ஸ் கதீட்ரல் (நகரத்தின் மிகப்பெரியது) மற்றும் செனட் சதுக்கத்தில் அடங்கும் பல குறிப்பிடத்தக்க அடையாளங்கள் கடற்படை நிர்வாகக்குழு கட்டிடத்தின் மேற்கே மற்றும் தெற்கே அமைந்துள்ளது.
# சென் பீட்டர்சுபெர்கு

## ஊடகம் மற்றும் தகவல் தொடர்பு

அனைத்து முக்கிய ரஷ்ய செய்தித்தாள்கள் செயிண்ட் பீட்டர்ஸ்பர்க்கில் செயலில் உள்ளன. இந்நகரம் தொலைத்தொடர்பு அமைப்பில் அதித வளர்ச்சி பெற்றுள்ளது .
நகரத்தில் பெறக்கூடிய தொலைக்காட்சி நெட்வொர்க்குகள்:  
1. சேனல் ஒன்
1. ரஷ்யா-1
1. ரஷ்யா-2
1. NTV,
1. டிவி செந்தர்
1. சேனல் 5
1. ரஷ்யா-கே
1. ரஷ்யா-24
1. ரஷ்யாவின் பொது தொலைக்காட்சி
1. ரென் டிவி
1. எஸ்டிஎஸ்
1. டிஎன்டி
1. டிவி-3
1. பெரட்சே
1. ஈரோ நியூஸிற்கு
1. 2x2
1. டிஸ்னி சேனல்
மற்றும் பல.
# சென் பீட்டர்சுபெர்கு

## கல்வி

2006/2007 வரை செயிண்ட் பீட்டர்ஸ்பர்க்கில் 1024 மழலையர் பள்ளி, 716 பொதுப் பள்ளிகள் மற்றும் 80 தொழிற்கல்வி பள்ளிகள் இருந்தன. [பொது உயர் கல்வி நிறுவனங்களில் மிகப் பெரியது செயிண்ட் பீட்டர்ஸ்பர்க் ஸ்டேட் யுனிவர்சிட்டி, ஏறத்தாழ 32,000 இளங்கலை மாணவர்களை சேர்ப்பது;மிகப்பெரிய அரசு சாராத உயர் கல்வி நிறுவனம் சர்வதேச பொருளாதார உறவுகள், பொருளாதாரம் மற்றும் சட்ட நிறுவனம் ஆகும்.
செயின்ட் பீட்டர்ஸ்பர்க் பாலிடெக்னிக் பல்கலைக்கழகம், ஹெர்ஜன் பல்கலைக்கழகம், பொருளியல் மற்றும் நிதி செயின்ட் பீட்டர்ஸ்பர்க் மாநில பல்கலைக்கழகம் மற்றும் செயிண்ட் பீட்டர்ஸ்பர்க் இராணுவ பொறியியல்-தொழில்நுட்ப பல்கலைக்கழகம் ஆகியவை பிற புகழ்பெற்ற பல்கலைக்கழகங்கள் ஆகும்.
# சென் பீட்டர்சுபெர்கு

## பிரபலமான மக்கள்

செயிண்ட் பீட்டர்சுபர்கில் பிறந்த அல்லது வாழ்ந்த பிரபலங்கள்:
- உருசியாவின் ஆறாம் இவான் (1740–1764), உருசியப் பேரரசர், 1740–1741.
- உருசியாவின் முதலாம் நிக்கலாசு (1796–1855), உருசியப் பேரரசர், 1825–1855.
- உருசியாவின் மூன்றாம் அலெக்சாந்தர் (1845–1894), உருசியப் பேரரசர், 1881–1894.
- கியார்கு கேன்ட்டர் (1845–1918), செருமானியக் கணிதவியலர்
- விளாதிமிர் கோப்பென் (1846–1940), செருமானிய அறிவியலாளர்
- விளாதிமிர் வெர்னாத்ஸ்கி (1863–1945), புவி வேதியியலாளர்
- உருசியாவின் இரண்டாம் நிக்கலாசு (1868–1918), உருசியப் பேரரசர், 1894–1917.
- அலெக்சாண்டிரா கொலோண்டை (1872–1952), புரட்சியாளர்
- அலெக்சாந்தர் பிரீடுமேன் (1888–1925), கணிதவியலாளர், இயற்பியலாளர்
- விளாதிமிர் நபோக்கோவ் (1899–1977), எழுத்தாளர்
- அய்ன் ரேண்ட் (1905–1982), புதின எழுத்தாளர்
- ஜோசப் பிராட்ஸ்கி (1940–1996), இலக்கியத்திற்கான நோபல் பரிசு (1987) பெற்றவர்
- விளாதிமிர் பூட்டின் (பிறப்பு: 1952), உருசிய அரசுத்தலைவர்
- கிரிகோரி பெரல்மான் (பிறப்பு 1966), கணிதவியலர்
- லியோனார்டு ஆய்லர் (1707–1783), சுவிசு கணிதவியலர், இயற்பியலாளர்
- மிகைல் இலமனோசொவ் (1711–1765), அறிவியலாளர்
- அலெக்சாந்தர் பூஷ்கின் (1799–1837), உருசியக் கவிஞர்
- நிக்கோலே சினின் (1812–1880), வேதியியலாளர்
- பியோதர் தஸ்தயெவ்ஸ்கி (1821–1881), எழுத்தாளர்
- திமீத்ரி மெண்டெலீவ் (1834–1907), வேதியியலாளார்
- பியோத்தர் இலீச் சாய்க்கோவ்சுக்கி (1840–1893), இசையமைப்பாளர்
- இவான் பாவ்லோவ் (1849–1936), உடலியங்கியலாளர்
- கிரிகோரி ரஸ்புடின் (1869–1916)
- விளாதிமிர் லெனின் (1870–1924), புரட்சியாளர்
- அலெக்சாண்டர் கெரென்சுகி (1881–1970), அரசியல்வாதி
- நிகோலாய் வவிலோவ் (1887–1943), உயிரியலாளர்
- அன்னா அக்மதோவா (1889–1966)
- விளாதிமிர் மயாகோவ்ஸ்கி (1893–1930), கவிஞர்
- ஜார்ஜ் காமாவ் (1904–1968), இயற்பியலாளர்
# சூறாவளி கால்வெஸ்டன், 1900

**சூறாவளி கால்வெஸ்டன், 1900**, (*The Galveston Hurricane of 1900*) அமெரிக்காவின் டெக்சாஸ் மாநிலத்தின் கால்வெஸ்டன் நகரில் செப்டம்பர் 8, 1900 இல் பலத்த நிலச்சரிவை ஏற்படுத்தியது. காற்றின் வேகம் மணிக்கு 135 மைல்கள் (215 கி.மீ./மணி) என மதிப்பிடப்பட்டது..  
இச்சூறாவளி பலத்த உயிர்ச் சேதத்தை ஏற்படுத்தியது. கிட்டத்தட்ட 6,000 இலிருந்து 12,000 பேர் வரையில் உயிரிழந்திருக்கலாம் என மதிபிடப்பட்டுள்ளது. இச்சூறாவளியே ஐக்கிய அமெரிக்காவைத் தாக்கிய மிகப் பெரும் உயிர்ச்சேதத்தை ஏற்படுத்திய சூறாவளியாகும்.
# சுற்றுக்காலம்

**சுற்றுக்காலம்** (*Orbital period*) என்பது ஒரு கோள் (அல்லது ஏதேனும் ஒரு விண்பொருள்) தன் சுற்றுப்பாதையை முழுமையாய் சுற்றி வர ஆகும் கால அளவாகும்.  
சூரியனைச் சுற்றி வரும் கோள்களுக்கு (அல்லது மற்ற விண்வெளிப் பொருள்களுக்கு) பலவகையான சுற்றுக்காலங்கள் உள்ளன.  
- **விண்மீன்வழிச் சுற்றுக்காலம்** (Sidereal orbital period) என்பது அப்பொருள் தன் சுற்றுப்பாதையில் முழுமையாய் ஒருமுறைச் சூரியனை சுற்றி வர ஆகும் கால அளவாகும், இது விண்மீன்களை சார்ந்து அளக்கப்படும். இதுவே ஒரு பொருளின் *மெய்யான சுற்றுக்காலமாக* கொள்ளப்படும்.
- **ஞாயிற்றுவழிச் சுற்றுக்காலம்** (Synodic orbital period) என்பது பூமியிலிருந்து சூரியனை சார்ந்து அறியப்படும் (அப்பொருளின்) சுற்றுப்பாதையின் ஒரு புள்ளியை அப்பொருள் (தன் சுற்றில்) மீண்டும் அடைவதற்கான கால அளவாகும். இது பூமியிலிருந்து காணப்படும் அப்பொருளின் சுற்றுப்பாதையில் அப்பொருளின் சுற்றுக்காலமாகும். பூமியும் சூரியனை சுற்றுவதால் இக்கால அளவு அப்பொருளின் மெய்யான சுற்றுக்காலமான விண்மீன்வழிச் சுற்றுக்கால அளவிலிருந்து வேறுபடும்.
- **Draconitic சுற்றுக்காலம்** என்பது (அப்பொருளின்) சுற்றுப்பாதையின் தளமும் (சார்பாகக் கொள்ளப்பட்ட) கிடைத்தளமும் சந்திக்கும் புள்ளியை வடக்கிருந்து தெற்காக அப்பொருள் அடுத்தடுத்து கடப்பதற்கு இடையிலான கால அளவு. சுற்றுப்பாதையின் தளத்தின் சாய்வு சுழல்வதால் இக்கால அளவு அப்பொருளின் மெய்யான சுற்றுக்காலமான விண்மீன்வழிச் சுற்றுக்கால அளவிலிருந்து வேறுபடும்
- **அண்மைநிலைச் சுற்றுக்காலம்** (Anomalistic orbital period) என்பது தன் சுற்றுப்பாதையில் சூரியனுக்கு மிகவருகில் அப்பொருள் செல்லும் பகலவ குறைவிலக்கப் புள்ளியை அப்பொருள் அடுத்தடுத்து கடப்பதற்கு இடையிலானக் கால அளவு. அப்பொருளின் அரை-பெருமச்சின் (semi-major axis) சாய்வு சுழல்வதால் இக்கால அளவு அப்பொருளின் மெய்யான சுற்றுக்காலமான sidereal சுற்றுக்கால அளவிலிருந்து வேறுபடும்.
- **Tropical சுற்றுக்காலம்** என்பது தன் சுற்றுப்பாதையில் ascension சூன்யப்புள்ளியை அப்பொருள் அடுத்தடுத்து கடப்பதற்கு இடையிலானக் கால அளவு. இளவேனிற் புள்ளியின் சாய்வு சுழற்சியால் இக்கால அளவு அப்பொருளின் மெய்யானச் சுற்றுக்காலமான விண்மீன்வழிச் சுற்றுக்கால அளவிலிருந்து வேறுபடும்.
# பார் (அளவை)

**பார்** (*bar*) என்பது அழுத்ததின் அளவீட்டு அலகு ஆகும். **டெசிபார்** (*decibar*, dbar), **மில்லிபார்** (*millibar*, mbar, அல்லது mb) என்பன பார் என்னும் அழுத்ததின் பத்தில் ஒரு பகுதி, ஆயிரத்தில் ஒரு பகுதி என்னும் உள்பகுப்பு அளவைகளாகும் (கீழ்வாய் அலகுகளாகும்). இவை SI அளவு முறையில் அமைந்திருக்கவில்லை. ஆனாலும் இவை வளிமண்டல அழுத்தத்துடன் ஒத்திருப்பதால் பல நாடுகளில் இவ்வலகுகள் பரவலாகப் பயன்படுத்தப்படுகின்றன. (பார் என்றால் ஆங்கில மொழியில் அழுத்தம் என்று பொருள். பரோமீட்டர் என்பது அழுத்தத்தை அளக்கும் ஒரு கருவி என்று பொருள்படும்)
# பார் (அளவை)

## வரைவிலக்கணம்

- 1 பார் = 100,000 பாஸ்கல்கள் (Pa) = 1,000,000 டைன்/சதுர செ.மீ (dyn/cm², baryeகள்)
- 1 dbar = 0.1 பார் = 10,000 Pa = 100,000 dyn/cm²
- 1 mbar = 0.001 bar = 100 Pa = 1,000 dyn/cm²  
(ஒரு பாஸ்கல் என்பது ஒரு நியூட்டன்/சதுரமீட்டர்)
# பார் (அளவை)

## வரலாறு

*பார்* (bar) என்ற சொல் கிரேக்க மொழியில் *βάρος* (பாரொஸ், baros), அதாவது நிறை ஆகும்.  
பார், மில்லிபார் அளவைகள் சேர் நேப்பியர் ஷா (*Napier Shaw*) என்பவரால் 1909 இல் அறிமுகப்படுத்தப்பட்டது. ஆனாலும் இது 1929இலேயே அனைத்து நாடுகளிலும் பயன்பாட்டிற்கு வந்தது.
# அக்ரோத்திரியும் டெகேலியாவும்

**அக்ரோத்திரியும் டெகேலியாவும்** சைப்ரஸ் தீவில் அமைந்துள்ள ஐக்கிய இராச்சியத்தின் ஆளுகைக்குற்பட்ட இரண்டு முடிக்குரிய இரணுவத்தளப் பகுதிகளாகும். சைப்ரசுக்கு ஐக்கிய இராச்சியம் பொதுநலவாய குடியரசாக விடுதலைக் கொடுத்தப் போது, இவ்விரண்டு தளங்களையும் மத்தியதரைக் கடலில் கேந்திர முக்கியத்துவம் வாய்ந்த அமைவிடம் காரணமாக இருத்திக்கொண்டது. தளங்கள் தீவில் இரண்டுப்பகுதிகளில் அமைந்துள்ளது அவையாவன அக்ரோத்தி மற்றும் டெகேயா என்பனவாகும். அக்ரோத்தியானது மேற்கு முடிக்குரிய தளப்பிரதேசம் எனவும் டெகேலியா கிழக்கு முடிக்குரிய தளப்பிரதேசம் எனவும் அழைக்கப்படுகிறது.
# தமிழ்நாடு அரசு திரைப்பட விருதுகள்

**தமிழ்நாடு அரசு திரைப்பட விருதுகள்** என்பது தமிழ் நாடு அரசால் ஒவ்வொரு ஆண்டும் வெளிவரும் தமிழ்த் திரைப்படங்களில் சிறந்த திரைப்படங்கள் மற்றும் விசேட திறமையைக் காட்டியவர்களுக்காக வழங்கப்படும் விருதாகும். இது சிறந்த நடிகர், சிறந்த நடிகை, சிறந்த வில்லன், சிறந்த நகைச்சுவை நடிகர், சிறந்த இயக்குநர்,சிறந்த படம், சிறந்த குணச்சித்திர நடிகர், சிறந்த இசையமைப்பாளர் போன்ற வகைகளில் வழங்கப்படுகிறது.
# தமிழ்நாடு அரசு திரைப்பட விருதுகள்

## ஆண்டுவாரியான விருதுகளின் பட்டியல்

| விருது | 2000 | 2001 | 2006 |  |  |  |  |
| --- | --- | --- | --- | --- | --- | --- | --- |
| **சிறந்த நடிகர்** | முரளி | சூர்யா | மாதவன் | விக்ரம் | ஜெயம் ரவி | ரஜினிகாந்த் | கமல்ஹாசன் |
| **சிறந்த நடிகை** | தேவ்யாணி | ஸ்நேகா | மீனா | லைலா | ஜோதிகா | ஜோதிகா | பிரியாமணி |
| **சிறந்த வில்லன்** | பிரகாஷ் ராஜ் | பசுபதி |  |  |  |  |  |
| **சிறந்த நகைச்சுவை நடிகர்** | விவேக் | வடிவேலு |  |  |  |  |  |
| **சிறந்த இயக்குநர்** | கரு பழனியப்பன் | சேரன் | ஷங்கர் | திருமுருகன் |  |  |  |
| **சிறந்த படம்** | வானத்தைப்போல | ஈரநிலம் | ஆட்டோகிராப் | சந்திரமுகி, கஜினி | வெயில் |  |  |
| **சிறந்த படம் 2வது இடம்** | வானவில் | அந்நியன் | பருத்தி வீரன் |  |  |  |  |
| **சிறந்த படம் 3வது இடம்** | வெற்றிக் கொடி கட்டு | தவமாய் தவமிருந்து | திருட்டுப் பயலே |  |  |  |  |
| **சிறந்த குணச்சித்திர நடிகர்** | ராஜ்கிரண் | நாசர் |  |  |  |  |  |
| **சிறந்த இசையமைப்பாளர்** | ஹாரிஸ் ஜெயராஜ் | சிறிகாந்த் தேவா | ஹாரிஸ் ஜெயராஜ் | யுவன் ஷங்கர் ராஜா |  |  |  |
| சிறப்பு பரிசுகள் | பாரதி, இனிய உதயம் | } |  |  |  |  |  |  
**<span>''' அதிகமாக பரிசுகளை வாங்கியவர்கள்'''</span>**  
| பரிசுகளின் எண்ணிக்கை |  |
| --- | --- |
| ;கைலாசம் பாலசந்தர் |  |
| ;கமல்ஹாசன் |  |
| ;பிரகாஷ் ராஜ் |  |
| ;சேரன் |  |
| ;ரஜினிகாந்த் |  |
| ;பி. வாசு |  |
| ;ஆர். பி. சௌத்ரி |  |
| ;எஸ். ஜானகி | } |
# எட்மண்ட் இல்லரி

**சர் எட்மண்ட் ஹிலாரி** (*Sir Edmund Percival Hillary*; ஜூலை 20, 1919 – ஜனவரி 11, 2008) நியூசிலாந்து நாட்டுப் புகழ்பெற்ற மலையேறுநர்; கொடையாளர் மற்றும் விமானியுமாவார். இரண்டாம் உலகப் போரில் வான்படையில் விமான ஓட்டியாகப் பங்கு கொண்டவர். 1951, 1952களில் இவரின் சோ ஒயு என்ற மலை ஏறும் முயற்சி தோல்வியில் முடிந்தது. அதன் பின்னர் 1958 இல் ஹிலாரி முதன் முதலில் உலகின் தென் முனையை அடைந்தவர் என்ற பெருமையைப் பெற்றார். மேலும் உலகின் இரு முனைகளையும் (வடமுனை, தென்முனை) அடைந்த முதல் மனிதர் என்ற பெருமையும் பெற்றவர். அதன் பின்னர் மே 29 1953<nowiki/>ம் நாள் தனது 33ம் அகவையில் நேபாள நாட்டின் ஷெர்ப்பா இனத்தைச் சேர்ந்த மலையேறுநர் டென்சிங் நோர்கே வுடன் சேர்ந்து இவர் முதன் முதலாக எவரெஸ்ட் மலையின் உச்சியேறி வெற்றி நாட்டினார். எட்மண்ட் ஹிலாரி எவரெஸ்ட் மீது ஏறியது ஜான் ஹண்ட் என்பார் தலைமையில் பிரித்தானியரின் ஒன்பதாவது முறையாக எடுத்த முயற்சியின் பகுதியாகும்.
# எட்மண்ட் இல்லரி

## இளமை

நியூசிலாந்தின் ஆக்லாந்து நகரில் 1919 ஆம் ஆண்டு ஜூலை 20 ஆம் நாள் நீ கிளார்க் எனுமிடத்தில் எட்மண்ட் ஹிலாரி பிறந்தார். இவரது தந்தை அகஸ்டஸ் ஹிலாரி தாயார் ஜெர்ட்ரூட் ஹிலாரி. வட ஆக்லாந்தின் கல்லிபோலி போரில் இவரது தந்தை பணியாற்றியதால் ஆக்லாந்து அரசாங்கம் அவரது குடும்பத்துக்கென தெற்கு ஆக்லாந்தில் டுவாக்காவு என்ற இடத்தில் நிலமொதுக்கியது. எனவே, 1920களில் ஹிலாரியின் குடும்பம் அங்கு குடியேறியது. அவரது குடும்பம் தேனீக்களை வளர்த்து தேன் சேகரிக்கும் தொழிலில் ஈடுப்பட்டிருந்தது. தன்னுடன் பயின்றவர்களைவிட ஹிலாரி தோற்றத்தில் சற்று குறைந்து காணப்பட்டதால், வெட்கத்தின் காரணமாக எப்பொழுதும் புத்தகங்களைப் படிப்பதிலும் விநோதமான சாகச நிகழ்ச்சிகள் நிறைந்த உலகினைக் கற்பனை செய்வதுமாக காலம் கழித்தார். உயர் கல்வி கற்க தனது இருப்பிடத்திலிருந்து பள்ளிக்கு நாள்தோறும் இரண்டு மணிநேரம் தொடருந்தில் பயணம் செய்ய வேண்டியிருந்தது. அந்த நேரத்தை பயனுள்ளதாக்க ஹிலாரி புத்தகங்களை வாசித்தார். அதனால் வாழ்க்கையில் அவருக்கு தன்னம்பிக்கை ஏற்பட்டது; ஹிலாரிக்கு பதினாறு வயதானபோது அவரது பள்ளி ராபியூ மலைகள் என்ற எரிமலைக்கு மாணவர்களை சுற்றுலா அழைத்து சென்றது. அதன் பிறகுதான் மலையேறுவதில் எட்மண்ட் ஹிலாரிக்கு ஆர்வம் பிறந்தது. அவர் உடல் ரீதியாகவும் தனதுடன் பயிலும் தோழர்களைவிடத் தன்னை வலிமை வாய்ந்தவராக நினைக்கத் தொடங்கினார். ஆக்லாந்து பல்கலைக்கழகத்தில் கணிதம், மருத்துவம் ஆகியவற்றைக் கற்றார். 1939ல் இருபது வயதானபோது அவர் நியூசிலாந்தின் தெற்கு ஆல்ப்ஸ் மலையில்  
ஹிலாரி ரேடியண்ட் லிவிங் என்ற மலையேறுவோருக்கான கழகத்தில் சேர்ந்தார். அங்கு உடல் நல ஆலோசகர் ஹெர்பெர்ட் சட்க்ளிஃப் என்பவர் இவருக்கு போதித்தார். இதன் உறுப்பினர்களுடன் சுற்றுலாவாகச் சென்று சேர்ந்து மலையேறுவதை ஹிலாரி மிகவும் நேசித்தார்.
# எட்மண்ட் இல்லரி

## இரண்டாம் உலகப் போரில் பங்கு

போது, ராயல் நியூசிலாந்து வான்படை சீருடையில், பெலன்ஹெய்ம் அருகில் டெல்டா கேம்ப் என்ற இடத்தில் எடுக்கப்பட்ட படம்.]]
இரண்டாம் உலகப்போரின் போது நியூசிலாந்து வான்படையில் சேர்ந்த அவர் ராயல் நியூசிலாந்து வான்படையில் நிரந்தரமாகச் சேர விண்ணப்பித்தார். ஆனால் அவரது மதம் சாந்த கொள்கைகள் இதற்கு ஒவ்வாததாக அவர் எண்ணியதால் தனது விண்ணப்பத்தைத் திரும்பப்பெற்றார். 1943ல் பசிபிக் கடற்பகுதியில் ஜப்பானின் அச்சுறுத்தல் காரணமாக நியூசிலாந்து படைக்கு கட்டாயம் ஆளெடுக்கும் நிலை ஏற்பட்டபோது, சமாதானம் மற்றும் அமைதி எண்ணமுடைய ஹிலாரியும் கட்டயாமாக வான்படையில் சேரவேண்டிய நிலைக்குத் தள்ளப்பட்டார். ராயல் நியூசிலாந்து வான்படையில் இணைந்து படைப்பிரிவுகள் 5, 6 மற்றும் கேடலினா என்ற பறக்கும் படகுப் பிரிவு ஆகியவற்றில் பணியாற்றினார். 1945ல் பிஜித் தீவு மற்றும் சாலமன் தீவுகளுக்கு சண்டையிட அனுப்பப்பட்டபோது ஒரு படகில் ஏற்பட்ட பெரும் விபத்தில் காயமடைந்தார். எனவே தாய்நாட்டுக்குத் திரும்ப அழைத்துக் கொள்ளப்பட்டார். 1953ல் மிகப் பெரிய உலக சாதனையை செய்வதற்கு முன்னர் ஹிலாரி 1951ல் எரிக் ஷிப்டான் என்பவரின் தலைமையிலான பிரித்தானியக் குழுவின் மலையேறுநர்களில் ஒருவராக அங்கீகரிக்கப்பட்டார்.  
எரிக் ஷிப்டான் தலைமையிலான பிரித்தானியக் குழுவில் இடம்பெற்றிருந்த எட்மண்ட் ஹிலாரியும் ஜியார்ஜ் லோவே என்பவரும் சோ ஒயு மலையேற முயன்றனர். ஆனால் அம்முயற்சி தோல்வியடைந்தது. அதன் பிறகு இக்குழு இமயமலை ஏறும் முயற்சியைத் தொடங்கியது. ஆனால் அதுவும் தோல்வியில் முடிந்தது.
# எட்மண்ட் இல்லரி

## எவரெஸ்ட் பயணம்

1920 முதல் 1952 வரை இமயத்தைத் தொடுவதற்கான ஏழு முயற்சிகள் மேற்கொள்ளப்பட்டன. ஆனால் அவை அனைத்துமே தோல்வியிலும் உயிர்ப் பலியிலும் முடிந்தன. 1952ம் ஆண்டு ஒரு சுவிஸ் குழு எவரெஸ்ட் உச்சிக்கு ஆயிரம் அடி வரை சென்ற பிறகு பலனின்றி திரும்ப வேண்டியாயிற்று. அவற்றையெல்லாம் கண்டு மனம் தளராத பிரித்தானிய குழு ஒன்று 1953ம் ஆண்டு ஒரு முயற்சியை மேற்கொண்டது.
# எட்மண்ட் இல்லரி

## அகவாழ்வு

எட்மண்ட் 1953ம் ஆண்டு மேரி ரோஸ் என்பவரை மணம் முடித்தார். அவர் மூலமாக ஒரு மகனையும் இரு மகள்களையும் பெற்றெடுத்தார். 1975ம் ஆண்டு நடந்த ஒரு விமான விபத்தில் அவரது மனைவியும் ஒரு மகளும் பலியாயினர். 1989 ஆம் ஆண்டு ஜீன் மல்க்ரூ என்பவரை இரண்டாவதாக மணம் முடித்தார்.
# எட்மண்ட் இல்லரி

## மரணம்

எட்மண்ட்தனது 88ம் அகவையில் இதயநோயினால் காலமானார்.
# எட்மண்ட் இல்லரி

## இதனையும் காண்க

- டென்சிங் நோர்கே
# செர்ப்பா

உள்ள சில மக்கள் இனக்குழுக்கள்;  
<FONT COLOR="660000">போட்டியா</FONT>, <FONT COLOR="660000">ஷெர்ப்பா</FONT>, <FONT COLOR="660000">தகலி</FONT>  
<FONT COLOR="green">குருங் மக்கள்</FONT>  
<FONT COLOR="ff6600">கிராந்த்</FONT>, <FONT COLOR="ff6600">ராய் மக்கள்</FONT>, <FONT COLOR="ff6600">லிம்பு மக்கள்</FONT>  
<FONT COLOR="red">நேவார் மக்கள்</FONT>  
<FONT COLOR="ffcc33">Pahari</FONT>  
<FONT COLOR="333366">தமாங் மக்கள்</FONT>]]  
**செர்ப்பா** அல்லது **ஷெர்ப்பா** என்றழைக்கப்படும் மக்கள் நேபாளத்தில் உயர்மலைப்பகுதியாகிய இமய மலைப் பகுதியில் வாழும் ஓரினத்தவர். திபெத்திய மொழியில் *ஷர்* என்றால் *கிழக்கு* என்று பொருள்;* பா* என்னும் பின்னொட்டு மக்களைக் குறிக்கும். எனவே **ஷெர்ப்பா** என்னும் சொல் **கிழக்கத்திகாரர்கள்** என்னும் பொருள்படும் சொல். ஷெர்ப்பாக்கள் ஏறத்தாழ 500 ஆண்டுகளுக்கு முன்னர் கிழக்கு திபெத்தில் இருந்து நேபாளத்திற்கு குடிபெயர்ந்தவர்கள் என்று கூறப்படுகின்றது. ஷெர்ப்பா இனப் பெண்களைக் குறிக்க *ஷெர்ப்பாணி* என்னும் சொல் ஆளப்படுகின்றது.  
ஷெர்ப்பா மக்கள் மலையேறுவதில் தேர்ந்தவர்கள். மிகுந்த பளுவைத் தூக்கிக்கொண்டு கடினமான மலைப்பாதைகளில் அயர்வின்றி ஏறும் இவர்கள் திறமை உலகப்புகழ் பெற்றது. உலகில் யாவற்றினும் மிக உயரமான எவரெஸ்ட் மலை மீது முதன்முதலாக ஏறி வெற்றி நாட்டியவர்களில் தேஞ்சிங் நோர்கே என்னும் ஷெர்ப்பா ஒருவர் (இவர் எட்மண்ட் ஹில்லரியுடன் சேர்ந்து இந்த அரிய செயலை செய்து புகழ் நாட்டினார்).
# செர்ப்பா

## வாழிடம்

பெரும்பாலான ஷெர்ப்பாக்கள் நேபாளத்தின் வடகிழக்கு பகுதிகளான சோலுகும்பு மாவட்டம் அல்லது ஃவராக் என்னும் பகுதியில் வாழ்கின்றனர். ஒரு சிலர் மேற்கே தொலைவில் உள்ள ரோல்வாலிங் பள்ளத்தாக்கிலும், சிலர் காத்மாண்டு நகருக்கு வடக்கே உள்ள ஹெலம்பு பகுதியிலும் வாழ்கின்றனர். பங்போச்சோ என்னும் ஊர்தான் நேப்பாளத்தில் ஷெர்ப்பாக்கள் வாழும் மிகப்பழைய ஊர். இச்சூர் ஏறத்தாழ 300 ஆண்டுகளுக்கு முன் உருவாக்கப்பட்டது. ஷெர்ப்பா மக்கள் தங்களின் தனி மொழியாகிய ஷெர்ப்பா மொழியைப் பேசுகிறார்கள். இது திபெத்திய மொழியின் ஒரு கிளை மொழி போல உள்ளது. ஷெர்ப்பா மக்கள் உயர் நிலங்களில் கோதுமை, பார்லி போன்றவற்றை பயிர் செய்வதும், வணிகம் செய்வதும் வழிவழியாக செய்துவரும் தொழில்கள். இவர்களில் சிலர் நாம்ச்சே பசார் என்னும் இடத்தில் வாழ்கிறார்கள். ஷெர்ப்பா மக்களுக்கு நெருக்கமான அன மக்கள் ஜிரேல் என்னும் மக்கள். இவர்கள் ஜிரி என்னும் இடத்தில் வாழ்கிறார்கள். இந்த ஜிரேல் மக்கள் ஷெர்ப்பாவின் கிளை மக்கள் என்கிறார்கள் (ஷெப்பா பெண்களுக்கும் சுனுவார் என்னும் மக்களின் ஆண்களுக்கும் பிறந்தவர்கள்). இந்தியாவில் ஷெர்ப்பா மக்கள் டார்ஜிலிங் கலிம்ப்பாங் ஆகிய இடங்களிலும் சிக்கிம் மாநிலத்திலும் வசிக்கிறார்கள். 2001 ஆம் ஆண்டு நேப்பாள கணக்கெடுப்பின் படி 154,622 ஷெர்ப்பாக்கள் நேப்பாலத்தில் வாழ்கிறார்கள். இவர்களில் 92.83% மக்கள் புத்த மதத்தைப் பின்பற்றுகிறார்கள், 6.26 மக்கள் இந்து மதத்தைப் பின் பற்றுகிறார்கள், 0.63% மக்கள் கிறிஸ்துவ மதத்தைப் பின் பற்றுகிறார்கள், 0.20% மக்கள் *போன்* (Bön) வழியைப் பின்பற்றுகிறார்கள்.
# செர்ப்பா

## புகழ்பெற்ற ஷெர்ப்பாக்கள்

- 1953ல் எட்மண்ட் ஹில்லரியுடன் இணந்து இமய மலையை முதன்முதலாக ஏறி வெற்றி கொண்ட தேஞ்சிங் நோர்கே
- பெம்பா டோர்ஜீ (Pemba Dorjie), லக்பா 'கேலு (Lhakpa Gelu) என்னும் இரு ஷெர்ப்பாக்கள் இமயமலை அடிக்கூடாரத்தில் இருந்து புறப்பட்டு யார் மிக விரைவாக எவரெஸ்ட் உச்சிக்குச் செல்லமுடியும் என்னும் போட்டியில் அண்மையில் பங்கு கொண்டனர். மே 23, 2003 ஆம் நாள் டோர்ஜீ 12 மணிநேரம் 46 மணித்துளிகளில் ஏறினார். மூன்று நாட்கள் கழித்து 'கேலு இந்த அரிய செயலை 2 மணிநேரம் குறைவாக எடுத்து வெற்றி நாட்டினார். அதாவது 10 மணி நேரம் 46 மணித்துளிகள் நேரத்தில் எவரெஸ்ட் உச்சியை அடைந்தார். ஆனால் மே 24, 2004ல் டோர்ஜி மீண்டும் பங்கு கொண்டு 8 மணி நேரம் 10 மணித்துளிகளில் ஏறி அரும் வெற்றி பெற்றார்
- மே 16, 2007 அன்று அப்பா ஷெர்ப்பா என்பவர் எவரெஸ்ட் மலையை 17 ஆவது முறையாக ஏறி தன்னுடைய பழைய அரிய செயலை விஞ்சி உள்ளார். இவரே எவரெஸ்ட் மலையை மிக அதிகமான தடவை ஏறியவர் .  
- ஷெர்ப்பாணிகளில் இருமுறை எவரெஸ்ட் மலையை ஏறி வெற்றி நாட்டிய பெம்பா டோமா ஷெர்ப்பா புகழ்பெற்றவர். இவர் மே 22, 2007ல் லோட்ஸே மலையில் இருந்து விழுந்ததால் இறந்துவிட்டார்.
# கேப் வேர்டே வகை சூறாவளி

**கேப் வேர்டே வகை சூறாவளி** என்பது ஆபிரிக்காவின் மேற்குக் கரையில் கேப் வேர்டே தீவுகளுக்கு அண்மையில் தொடங்கும் ஒருவகை அத்திலாந்திக் சூறாவளியாகும். பொதுவாக ஒரு சூறாவளி பருவத்தில் இரண்டு கேப் வேர்டே வகை சூறாவளிகள் ஏற்படும். இவ்வகையான சூறாவளிகள் தரைத்தட்டு முன்னர் பெரிய அளவில் வெப்பமான நீரின் மேல் நகர்வதால் இவை பொதுவாக மிகபலமிக்கவையாக காணப்படும்.
# கேப் வேர்டே வகை சூறாவளி

## தொடக்கம்

கேப் வேடே வகை சூறாவளிகள் பொதுவாக ஆபிரிக்க சவன்னாவில் இருந்து நகரும் அயன மண்டல அலைகள் காரணமாக ஏற்படுகின்றது. இவ்வயன மண்டல அலை மழைப் பருவத்தில் சவன்னாவில் தொடங்கி பின்னர் ஆபிரிக்காவின் உப பாலைவனத்துக்கு நகரும். பின்னர் இவ்வலை ஆபிக்காவின் மேற்குக் கரையை கடந்து அத்திலாந்திக் பெருங்கடலை அடையும். கேப் வேர்டே தீவுகளை அண்மிகும் போது இது அயன மண்டல் புயலாகவோ அயன மண்டல சுழல்காற்றாகவோ செறிவடையும். இது பொதுவாக ஆகஸ்ட் அல்லது செப்டம்பர் மாதங்களில் நடைபெறும்.
# கேப் வேர்டே வகை சூறாவளி

## முக்கிய கேப் வேர்டே வகை சூறாவளிகள்

தரம் என்பது சரிப் சிம்சன் சூறாவளித் தரப்படுத்தல் முறையின்படியான சூறாவளியின் உச்ச வீரியமாகும்.  
| 1899 | 1899 Hurricane San Ciriaco | 4 |  |
| --- | --- | --- | --- |
| 1900 | சூறாவளி கால்வெஸ்டன் | 4 |  |
| 1926 | 1926 Miami Hurricane | 4 |  |
| 1928 | 1928 Okeechobee Hurricane | 5 |  |
| 1938 | New England Hurricane of 1938,  
or the *Long Island Express* | 5 |  |
| 1947 | 1947 Fort Lauderdale Hurricane | 5 |  |
| 1957 | Hurricane Carrie | 4 |  |
| 1958 | Hurricane Cleo | 5 |  |
| 1960 | Hurricane Donna | 5 |  |
| 1966 | Hurricane Faith | 3 |  |
| 1966 | Hurricane Inez | 4 |  |
| 1979 | Hurricane David | 5 |  |
| 1980 | Hurricane Allen | 5 |  |
| 1985 | Hurricane Gloria | 4 |  |
| 1988 | Hurricane Gilbert | 5 |  |
| 1989 | Hurricane Hugo | 5 |  |
| 1992 | Hurricane Andrew | 5 |  |
| 1995 | Hurricane Luis | 4 |  |
| 1996 | Hurricane Bertha | 3 |  |
| 1996 | Hurricane Fran | 3 |  |
| 1998 | Hurricane Bonnie | 3 |  |
| 1998 | Hurricane Georges | 4 |  |
| 1999 | Hurricane Floyd | 4 |  |
| 2000 | Hurricane Alberto | 3 |  |
| 2001 | Hurricane Felix | 3 |  |
| 2002 | Hurricane Lili | 4 |  |
| 2003 | Hurricane Fabian | 4 |  |
| 2003 | Hurricane Isabel | 5 |  |
| 2004 | Hurricane Frances | 4 |  |
| 2004 | Hurricane Ivan | 5 |  |
| 2004 | Hurricane Karl | 4 |  |
| 2005 | Hurricane Emily | 5 |  |
| 2005 | Hurricane Maria | 3 |  |
| 2006 | Hurricane Helene | 3 |  |
| 2007 | சூறாவளி டீன் | 5 | } |
# கேப் வேர்டே வகை சூறாவளி

## வெளியிணைப்புகள்

- NOAA AOML Hurricane Research Division definition of a Cape Verde-type hurricane
- Talks about hurricanes in general and Cape Verde hurricanes
# விக்கிப்பீடியா:ஆண்டு நிறைவுகள்/செப்டம்பர் 9

**செப்டம்பர் 9**: தஜிகிஸ்தான் - விடுதலை நாள் (1991)
- 1543 &ndash; **மேரி இசுட்டுவர்ட்** (படம்) 9 மாதக் குழந்தையாக இருக்கும் போது இசுக்காட்லாந்தின் அரசியாக முடி சூடினாள்.
- 1776 &ndash; அமெரிக்கக் காங்கிரசு அதன் மாநிலங்களின் ஒன்றியத்துக்கு அதிகாரபூர்வமாக அமெரிக்க ஐக்கிய நாடு எனப் பெயரிட்டது.
- 1799 &ndash; பாஞ்சாலக்குறிச்சி கோட்டை பிரித்தானியரால் கைப்பற்றப்பட்டது.
- 1839 &ndash; ஜான் எர்செல் முதலாவது கண்ணாடித் தட்டு ஒளிப்படத்தை எடுத்தார்.
- 1944 &ndash; பல்கேரியாவில் இடம்பெற்ற இராணுவப் புரட்சியை அடுத்து சோவியத்-சார்பு அரசு பதவியேற்றது.
- 1969 &ndash; கனடாவில் பிரெஞ்சு மொழியும் ஆங்கிலமும் நடுவண் அரசு முழுவதும் அதிகாரபூர்வ மொழிகளாக அறிவிக்கப்பட்டன.
- 1990 &ndash; சத்துருக்கொண்டான் படுகொலை: மட்டக்களப்பு சத்துருக்கொண்டான் பகுதியில் 5 கைக்குழந்தைகள், 42 பத்துவயதுக்கு குறைவான சிறுவர்கள், 85 பெண்கள், 28 முதியவர்கள் உட்பட 184 தமிழர் இலங்கை இராணுவத்தினரால் கொல்லப்பட்டனர்.
- 1993 &ndash; பலத்தீன விடுதலை இயக்கம் இசுரேலைத் தனிநாடாக அங்கீகரித்தது.
**கல்கி** (பி.&nbsp;1899) **இராம. வீரப்பன்** (பி.&nbsp;1925) **ஆனந்த குமாரசுவாமி** (இ.&nbsp;1947)
# 1899

**1899** (**MDCCCXCIX**) ஒரு ஞாயிற்றுக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு ஆண்டு ஆகும்.
# 1899

## நிகழ்வுகள்

- ஜனவரி 1 - கியூபாவில் ஸ்பானிய ஆட்சி முடிவுக்கு வந்தது.
- ஜனவரி 6 - இந்தியாவின் வைசிராயாக கேர்சோன் பிரபு நியமிக்கப்பட்டார்.
- பெப்ரவரி 4 - பிலிப்பீன்ஸ்-ஐக்கிய அமெரிக்கா போரைத் தொடக்கின.
- மார்ச் 4 - குயீன்ஸ்லாந்து, குக்டவுண் என்னுமிடத்தில் மஹினா என்ற சூறாவளி தாக்கியதில் 300 பேருக்கு மேல் கொல்லப்பட்டனர்.
- மார்ச் 6 - ஆஸ்பிறின் கண்டுபிடிக்கப்படட்து.
- ஜூன் 12 - விஸ்கொன்சின் மாநிலத்தில் நியூ றிச்மண்ட் நகரைப் புயல் தாக்கியதில் 117 பேர் கொல்லப்பட்டனர்.
- அக்டோபர் 11 - தென்னாபிரிக்காவில் பிரித்தானியாவுக்கும் போவர்களுக்கும் இடையில் இரண்டாவது போவர் போர் ஆரம்பமாயிற்று.
# 1899

## நிகழ்வுகள்

### தேதி அறியப்படாதவை

- நீலகிரி மலை இரயில் பாதை அமைக்கப்பட்டது.
# 1899

## பிறப்புகள்

- சனவரி 6 - சேர் சிற்றம்பலம் கார்டினர், இலங்கைத் தொழிலதிபர் (இ. 1960)
- சனவரி 8 - எஸ். டபிள்யூ. ஆர். டி. பண்டாரநாயக்கா, இலங்கைப் பிரதமர் (இ. 1959)
- சூன் 14 - யசுனாரி கவபட்டா, நோபல் பரிசு பெற்ற சப்பானிய எழுத்தாளர் (இ. 1972)
- சூலை 21 - ஏர்னெஸ்ட் ஹெமிங்வே, நோபல் பரிசு பெற்ற அமெரிக்க எழுத்தாளர் (இ. 1961)
- ஆகத்து 13 - ஆல்பிரட் ஹிட்ச்காக், திரைப்பட இயக்குநர் (இ. 1980)
- செப்டம்பர் 9 - கல்கி ரா. கிருஷ்ணமூர்த்தி, எழுத்தாளர், இதழாசிரியர் (இ. 1954)
- செப்டம்பர் 25 - உடுமலை நாராயணகவி, கவிஞர், பாடலாசிரியர் (இ. 1981)
- நவம்பர் 11 - கி. ஆ. பெ. விசுவநாதம் தமிழறிசர் (இ 1994)
# தஜிகிஸ்தான்

**தஜிகிஸ்தான் குடியரசு** (*Tajikistan*, தஜிக் மொழி: Тоҷикистон), மத்திய ஆசியாவில் உள்ள மலைப்பாங்கான நாடாகும். இதன் எல்லைகளாக தெற்கே ஆப்கானிஸ்தான், மேற்கே உஸ்பெகிஸ்தான், வடக்கே கிர்கிஸ்தான், மற்றும் கிழக்கே சீனா ஆகிய நாடுகள் அமைந்திருக்கின்றன. தஜிக் இனக்குழு தஜிகிஸ்தானின் முக்கிய இனமாகும். இவர்கள் பொதுவாக ஈரானியர்களினதும் உஸ்பெக் மக்களினதும் கலாச்சாரம், மற்றும் வரலாறுகளை ஒத்துள்ளனர். தஜிக் மொழியைப் பேசுகின்றனர். 20ம் நூற்றாண்டின் ஆரம்பத்தில் இந்நாடு சோவியத் ஒன்றியத்துடன் இணைக்கப்பட்டு *தஜிக் சோவியத் சோசலிசக் குடியரசு* என்று அழைக்கப்பட்டது.  
செப்டம்பர் 9, 1991இல் சோவியத்தில் இருந்து விடுதலை அடைந்த பின்னர் 1992 முதல் 1997 வரையில் இங்கு மிக மோசமான உள்நாட்டுப் போர் இடம்பெற்றது. போரின் முடிவில் அரசியல் சீரடையத் தொடங்கியதும் வெளிநாட்டு உதவிகள் கிடைத்தன. பொருளாதாரம் வளரத் தொடங்கியது. இந்நாட்டின் இயற்கை வளங்களான பருத்தி, அலுமீனியம் ஆகியன பொருளாதாரம் சீரடைய உதவின.
# தஜிகிஸ்தான்

## வரலாறு

### ஆரம்ப வரலாறு

இந்நாட்டின் வரலாறு கிமு 4,,000 ஆண்டு பழமையானதாகும். பல இராச்சியங்களின் ஆட்சியில் இது இருந்திருக்கிறது. பாரசீகர்கள் நீண்ட காலம் ஆட்சி புரிந்தனர். அரபுகள் 7ம் நூற்றாண்டில் இஸ்லாம் மதத்தைக் கொண்டு வந்தனர். மங்கோலியர்கள் மத்திய ஆசியப் பகுதியைக் கைப்பற்றி ஆண்டு வந்தனர். அப்போது தஜிகீஸ்தானும் அவர்களின் ஆட்சிக்குட்பட்டது.
# தஜிகிஸ்தான்

## வரலாறு

### ரஷ்ய ஆட்சி

19 நூற்றாண்டின் ஆரம்பத்தில் ரஷ்யா மத்திய ஆசியப் பகுதிக்குள் ஊடுருவியதில் தஜிகிஸ்தான் ரஷ்யாவின் ஆட்சியின் கீழ் வந்தது. 1917 இல் ரஷ்யப் புரட்சியின் பின்னர் தஜிகிஸ்தானின் சில புரட்சியாளர்கள் ரஷ்ய போல்ஷெவிக்குகளுடன் விடுதலைக்காகப் போரிட்டனர். நான்கு ஆண்டுகள் போரில் பல மசூதிகள், கிராமங்கள் அழிக்கப்பட்டன.
# தஜிகிஸ்தான்

## வரலாறு

### சோவியத் தஜிகிஸ்தான்

1924 இல், சோவியத்தின் உஸ்பெகிஸ்தான் குடியரசுடன் இது இணைக்கப்பட்டது. பின்னர் 1929 இல் சோவியத்தின் தனியான குடியரசாக ஆக்கப்பட்டது. 1980களின் இறுதியில் தஜிக் தேசியவாதிகள் அதிக உரிமைகள் கேட்டுப் போராட ஆரம்பித்தனர். சோவியத் ஒன்றியத்தின் கலைப்பின் பின்னர் 1991 இல் தஜிகிஸ்தான் விடுதலையை அறிவித்தது.
# தஜிகிஸ்தான்

## வரலாறு

### உள்நாட்டுப் போர்

விடுதலையின் பின்னர் நாட்டில் உடனடியாகவே உள்நாட்டுக் குழப்பங்கள் உருவாகின. பல குழுக்களும் ஆட்சிக்காக தமக்கிடையே மோதின. இஸ்லாமியர்கள் அல்லாதோர், குறிப்பாக ரஷ்யர்களும் யூதர்களும் நாட்டை விட்டு வெளியேறினர். எமோமாலி ரஹ்மானொவ் 1992 இல் ஆட்சியைக் கைப்பற்றி இன்று வரையில் ஆண்டு வருகிறார். 1997 இல், அதிபருக்கும் எதிர்க் கட்சிகளுக்கும் இடையில் போர்நிறுத்த உடன்பாடு ஏற்பட்டது. தொடர்ந்து 1999 இல் அமைதியான தேர்தல்கள் இடம்பெற்றன. எனினும் ரஹ்மானொவ் மீண்டும் அமோகமான ஆதரவுடன் மீண்டும் ஆட்சியைக் கைப்பற்றினார். 2005ம் ஆண்டு வரையில் ரஷ்யா தனது படைகளை ஆப்கானிஸ்தானுடனான எல்லைகளைக் காப்பதற்காக இங்கு வைத்திருந்தது. அமெரிக்க மற்றும் பிரெஞ்சு படைகளும் இங்கு நிலை கொண்டிருந்தன.
# தஜிகிஸ்தான்

## புவியியல்

தஜிகிஸ்தான் மத்திய ஆசியாவின் மிகச் சிறிய நாடு. பாமிர் மலைகளினால் மூடப்பட்டுள்ளது. 50 வீதமான நாட்டின் பகுதிகள் கடல் மட்டத்திலிருந்து 3,000 மீட்டர்கள் உயரத்தில் உள்ளன.
# 1870கள்

**1870கள்** என்றழைக்கப்படும் பத்தாண்டு காலம் 1870ஆம் ஆண்டு துவங்கி 1879-இல் முடிவடைந்தது.
# 1870கள்

## நிகழ்வுகள்

### நுட்பம்

- தொலைபேசி கண்டுபிடிக்கப்பட்டது (1876)
- போனோகிராஃப் (*phonograph*) கண்டுபிடிக்கப்பட்டது (1877)
- மின்குமிழ் கண்டுபிடிக்கப்பட்டது (1879)
# 1870கள்

## நிகழ்வுகள்

### அரசியல்

- பிரான்ஸ்-புரூசியா போர் (1870–1871): இரண்டாவது பிரெஞ்சு பேரரசு அழிக்கப்பட்டது.
- ஓட்டோமான் பேரரசில் இருந்து பல்கேரியா, ருமேனியா விடுதலையை அறிவித்தன.
# 1870கள்

## நிகழ்வுகள்

### இலக்கியம், கலை

- உலகைச் சுற்றி 80 நாட்களில் (புதினம்) (*Around the World in 80 Days*) புதினத்தை ஜூல்ஸ் வேர்ண் வெளியிட்டார்.
# 1870கள்

## நிகழ்வுகள்

### வேறு

- அட்லஸ் கரடி இனம் முற்றாக அழிந்தது.
# தமிழர் பழக்கவழக்கங்கள்

**தமிழர்களிடையே பொதுவாக இருக்கும் சில பழக்கவழக்கங்களை** பட்டியலிட்டு சிறு விளக்கங்களைத் தர இக்கட்டுரை முனையும்.
# தமிழர் பழக்கவழக்கங்கள்

## கை கூப்பி வணக்கம் செலுத்துதல்

இரு கைகளையும் கூப்பி வணக்கம் செய்தல். இது பிற மனிதரின் வரவை, இருப்பை மதித்துக் கவனத்தில் எடுத்துக்கொண்டதற்கான அடையாளம் ஆகும்.
# தமிழர் பழக்கவழக்கங்கள்

## பெரியோரைப் பெயரிட்டு அழைக்காமை

பெரியவர்களை உறவுப் பெயராலோ அல்லது மரியாதைப் பெயராலோ அழைப்பதே தமிழர் வழக்கம். எடுத்துக்காட்டாக அண்ணா, அக்கா, ஐயா என்று அழைத்தல்.
# தமிழர் பழக்கவழக்கங்கள்

## காலணிகளை வீட்டுக்கு வெளியில் அல்லது வாசலில் விடல்

வெளியில் இருக்கும் மாசுக்களை வீட்டுக்குள் எடுத்து வரமால் இருக்க இந்த ஏற்பாடு உதவியிருக்கலாம். மேற்கத்திய வீடுகளில் இந்த பழக்கம் இல்லை. ஆனால் யப்பானிய பண்பாட்டில் இந்த பண்பாடு இறுக்கமாக பேணப்படுகின்றது.
# தமிழர் பழக்கவழக்கங்கள்

## விருந்தோம்பல்

வீட்டுக்கு வந்தோருக்கு உண்ணவும் பருகவும் உணவும் நீர்பானமும் கொடுத்து உபசரிப்பது தமிழர் பண்பு.
# தமிழர் பழக்கவழக்கங்கள்

## உணர்ச்சி வெளிப்பாடு

மேற்கு நாட்டோருடன் ஒப்பிடும்பொழுது தமிழர்கள் பொதுவாக உணர்ச்சிவயப்பட்டவர்கள். செத்த வீட்டில் ஓவென நெஞ்சில் அடித்துக்கொண்டு அழுவது இதற்கு ஒர் எடுத்துக்காட்டு.
# தமிழர் பழக்கவழக்கங்கள்

## நேரம்

தமிழர்கள் நேரம் தொடர்பாக இறுகிய கட்டுப்பாட்டை அற்றவர்கள். அதாவது ஒரு நிகழ்ச்சி 6 மணிக்கு என்று அறிவித்தால் அது 6:45 ஆரம்பித்தாலும் ஆச்சரியப்படுவதற்கில்லை. இது பொதுவாகத் தமிழர்களுக்கிடையே யான நிகழ்வுகளுக்கே.
# 15-ஆம் நூற்றாண்டு

, கொலம்பஸ் ஸ்பெயினுக்கான அமெரிக்காவைக் கண்டுபிடித்தான்.]]
**கிபி 15ம் நூற்றாண்டு** 1401 இல் ஆரம்பித்து 1500 இல் முடிவடைந்த ஒரு நூற்றாண்டு ஆகும்.
# 15-ஆம் நூற்றாண்டு

## முக்கிய நிகழ்வுகள்

- 1402 - ஸ்பானியர்கள் கனேறித் தீவுகளைக் கைப்பற்றினர்.
- 1402 - பரமேஷ்வரா என்பவனால் மலாக்கா சுல்தான் பேரரசு உருவாக்கப்பட்டது.
- 1403 - சீனாவின் தலைநகர் நான்ஜிங்கில் இருந்து பெய்ஜிங்குக்கு மாற்றப்பட்டது.
- 1438 - இன்கா பேரரசு உருவாக்கப்பட்டது.
- 1492 - கிறிஸ்தோபர் கொலம்பஸ் ஸ்பெயினின் முதலாவது குடியேற்ற நாடான *ஹிஸ்பனியோலா*வைக் கண்டுபிடித்தார்.
- 1492 - ஸ்பெயினில் இருந்து யூதர்கள் வெளியேற்றப்பட்டனர்.
- 1497-1499 - வாஸ்கோ டா காமாவின் இந்தியாவுக்கான முதலாவது பயணம்.
# 15-ஆம் நூற்றாண்டு

## கண்டுபிடிப்புகளும் புதிய அமைப்புகளும்

- பொது வங்கிகள்
- யொங்கில் கலைக்களஞ்சியம் (*Yongle Encyclopedia*)
- ஸ்கொட்ச் விஸ்கி
- மனநோய் வைத்தியசாலைகள்
- ஜொஹான்னஸ் குட்டன்பேர்க் முதலாவது அச்சியந்திரத்தைக் கண்டுபிடித்தார்.
# 15-ஆம் நூற்றாண்டு

## தமிழறிஞர்கள்

- அருணகிரிநாதர்
- காளமேகம்
# 15-ஆம் நூற்றாண்டு

## யாழ்ப்பாணத்தை ஆண்ட மன்னர்கள்

- குணவீர சிங்கையாரியன் (1417)
- கனகசூரிய சிங்கையாரியன் (1440)
- சப்புமால் குமாரயா அல்லது செண்பகப்பெருமாள் (1450)
- கனகசூரிய சிங்கையாரியன் (1467)
# தமிழ்த் திரைப்படக் கதைகளின் பட்டியல்

- புராண இதிகாசக் கதைகள்
- காதல்
:* எதிர்ப்பை வென்ற காதல்
::: * சமூக எதிர்ப்பு: வர்க்க, சாதி, சமய வேறுபாடு
::: * குடும்ப எதிர்ப்பு: குடும்பப் பகை
::: * சமூக எதிரியை எதிர்ப்பதைக் கண்டு காதல்
::: * சமூக எதிரியின் மகளை, தங்கையை காதலித்தல்
:* ஒருதலைக் காதல்
:* முப்பரிமாணக் காதல் (இருவர் ஒருவரைக் காதலித்தல்)  
- தியாகம்
:* அனாதை நாயகன் சேர்ந்த குடும்பத்தில் செய்யும் தியாகம்
:* சமூகத்துக்காகத் தன்னை தியாகம் செய்யும் நாயகன்
:* தேசத் தியாகிகள்  
- விழிம்புநிலை மனிதர் கதைகள்
- பழிக்குப் பழி
- உழைப்பால் உயரும் ஏழை
- ஆள்மாறாட்டம்
- நட்பு
- பாசம்: அண்ணன் தங்கை, அம்மா நாயகன், அப்பா நாயகன் (தீயவன் நாயகனின் உறவுக்கு செய்யும் கொடுமையும், நாயகன் பழிவாங்கலும்.)
- கிராமத்துக் கதைகள்
:* கிராமம் திரும்பும் கிராமத் தலைவனின் மகன்
:* நாட்டாண்மை: பரம்பரை எதிரியும் நாட்டாண்மையின் எதிர்ப்பும் வெற்றியும்.  
- எதிர்நாயகன் கதைகள்
:* சந்தர்ப்பத்தால் கெட்டவனாகும் நாயகன்
:* சாது கெட்டவனாகுதல்
:* கெட்டவனான தன் நாயகனைத் திருத்தும் காதலி
:* கெட்டவனாய் இருந்தும் நல்லது செய்யும் நாயகன்  
- சமூக கருத்துப் படங்கள்
:* பகுத்தறிவு
:* கடவுள் மறுப்பு
:* சமூக சீர்திருத்தம்
:* சாதிக் கொடுமை எதிர்ப்பு
- தீவிரவாதம்
# சேதுபதி மேல்நிலைப் பள்ளி

**சேதுபதி மேல்நிலைப் பள்ளி** மதுரை மாநகராட்சிப் பகுதியில் வடக்கு வெளி வீதியில் அமைந்துள்ளது. தமிழ்நாடு அரசு உதவி பெறும் பள்ளிகளில் ஒன்றான இப்பள்ளி மதுரைக் கல்லூரி வாரியத்தால் நிர்வகிக்கப்படுகிறது.  
இப்பள்ளி 1889 ஆம் ஆண்டு தொடங்கப்பட்டது. இது மகாகவி சுப்பிரமணிய பாரதி தமிழாசிரியராகப் பணியாற்றிய பெருமையுடையது. அவரது நினைவாக பள்ளி நுழைவாயிலில் அவருடைய சிலை ஒன்றும் அமைக்கப்பட்டுள்ளது. ஆறு முதல் பன்னிரெண்டாம் வகுப்பு வரை, 2013-2014 ஆம் கல்வி ஆண்டில் 1700 மாணவர்கள் கல்வி பயில்கிறார்கள். கல்வி சேவையில் 125 ஆண்டுகளை முடிக்க உள்ளது. செப்டம்பர் 12 மற்றும் டிசம்பர் 11 ஆகிய நாட்களில் ஆண்டு தோறும், பாரதியாரின் நினைவு மற்றும் பிறந்த நாட்கள் கொண்டாடப்படுகிறது.
# பழகு வட்டு

வன்தட்டில் நிறுவாமலேயே ஒரு குனு/ லினக்ஸ் வழங்களுக்குத் தேவையான மென்பொருட்களை உள்ளடக்கி, வட்டிலிருந்தே துவங்க வல்லதாய் அமைக்கப் பட்ட வட்டினைப் **பழகு வட்டு** என்கிறோம். வட்டைக் கொண்டே இயங்குகின்றக் காரணத்தால் இதை நீக்கியதும் தங்களின் கணினி அதன் முந்தைய நிலைக்கே வந்துவிடும்.  
முன்னேற்பாட்டுடன் கிடைக்க வல்ல வட்டொன்றையோ அல்லது இத்தகைய வட்டுக்களின் ஐ.எஸ்.ஓ இமேஜினை பதிவிறக்கி வட்டுக்களில் பதிந்தோ இதனைப் பயன்படுத்தலாம்.  
துவங்கிய பின்னர் நிறுவும் பொருட்டு திரையிலிருந்து துவக்க வல்ல நிறுவியொன்றின் இணைப்பினைக் கொண்டவாறு பல பழகு வட்டுக்கள் கிடைக்கின்றன.
# பழகு வட்டு

## பரவலாக பயன்படுத்தப் படும் குனு/ லினக்ஸ் பழகு வட்டுக்கள்

- உபுண்டு
- டெபியன்
- மான்ரிவா
# வார்ப்புரு:Infobox hurricane current

| cellpadding="5" cellspacing="0" ="0" |
| --- |
|-
| |  
|-
! | தற்போதைய
நிலவரம்:
| | }
|-
! | அமைவு:
| nowrap | }
|-
! | காற்று
வேகம்:
| |
|-
! | அமுக்கம்:
| nowrap | }
|-
! | நகர்வு:
| | }
|-
! align= | தற்போதைய புயல் நிலவரங்களுக்கு
|}<noinclude>  
</noinclude>
# அபிலீன் தோற்றமுரண்

**அபிலீன் தோற்றமுரண்** (*Abilene paradox*) என்பது ஒரு குழுவினர் கூட்டாக எடுக்கும் ஒரு முடிவு அந்தக் குழுவின் உறுப்பினர் ஒவ்வொருவரின் தனிப்பட்ட விருப்பத்திற்கு எதிராக அமையும் தோற்றமுரணின் (*paradox*) பெயராகும். குழுவின் சாய்வு தமது தனிப்பட்ட விருப்பத்தேர்விற்கு எதிராகவே உள்ளது என்ற தவறான புரிந்துணர்வின் அடிப்படையில் மாற்றுக் கருத்தைத் தெரிவிக்கத் தவறுதல் இத்தோற்றமுரணின் கூறாகும். இது பொதுவாகக் குழுக்களில் காணப்படும் தகவல் தொடர்புக் குறைபாடுகளினால் நேருகிறது.
# அபிலீன் தோற்றமுரண்

## எடுத்துக்காட்டு

இம்மெய்மையை ஜெர்ரி ஹார்வே என்ற மேலாண்மை அறிஞர் தான் முதன்முதலாக *அபிலீன் முரண்படு மெய்ம்மை மற்றும் மேலாண்மைமீது இன்னபிற எண்ணங்கள்* என்ற தலைப்பிலான கட்டுரையில் குறிப்பிட்டார். இம்மெய்மையின் பெயர் இவர் தனது கட்டுரையில் பயன்படுத்தியிருந்த எடுத்துக்காட்டிலிருந்து பெறப்பட்டது:
# அபிலீன் தோற்றமுரண்

## பகுப்பாய்வு

இம்மெய்ப்பாடு குழுச்சிந்தனையின் ஓர் வெளிப்பாடாக இருக்கலாம். இதை சமுதாய ஒத்திசைவு மற்றும் சமுதாய அறிதிறன் போன்றவற்றைப் பற்றிய சமுதாய உளவியல் தேற்றங்களைக் கொண்டு விளக்க முடியும். இத்தேற்றங்களின்படி மனிதர்கள் தாங்கள் சார்ந்துள்ள குழுவின் போக்கிற்கு எதிராகச் செயல்படத் தயங்குகிறார்கள் என அறியப்படுகிறது. அதேபோல், மக்களின் கூற்றுக்கள் மற்றும் நடவடிக்கைகளின் பின்னால் மறைமுகக் குறிப்புகளும் நோக்கங்களும் பல்கியுள்ளதைக் காணலாம். இது பொதுவாக தனிநபர்கள் தங்கள் உணர்வுகளை வெளிப்படுத்துதற்கும் ஆவல்களைத் தொடர்வதற்கும் எதிராக அமையும் சமுதாய நிலவரங்களினால் ஏற்படுகிறது.  
இக்கருத்துரு குழுச்சிந்தனைக் கருத்துருவுடன் நெருங்கிய தொடர்புடையது. இரண்டுமே சமுதாயச் சூழலில் குழுக்களின் நடவடிக்கைகளைப் பற்றியவை. குழுக்கள் தங்கள் கருத்து வேறுபாடுகளை மட்டுமல்ல, கருத்தொருமையைச் சமாளிப்பதிலும் சிக்கல்களை எதிர்கொள்கின்றன என்பதை இது காட்டுகிறது. இக்கருத்துரு சமுதாயவியலில் உள்ள பிற தேற்றங்களை உறுதிப்படுத்தும் வகையில் அமைந்துள்ளது. பல்வகைமை கொண்ட குழுக்களும் கருத்து தெரிவிக்கத் தயக்கமற்ற சூழலும் இவ்விளைவை ஓரளவு தவிர்க்கக் கூடும்.  
இவ்வெடுத்துக்காட்டு நிகழ்வை ஒரு குறும்படமாகச் செய்து மேலாண்மைக் கல்விக்குப் பயன்படுத்துகின்றனர். குறிப்பாக குழுவமைத்து முடிவெடுத்தலின்போது நேரும் தவறான முடிவுகளை விளக்க இது பயன்படுத்தப்படுகிறது. இதுபோன்ற தவறுகள் நிகழாதிருக்க குழுவினர் முடிவெடுக்கும் தருவாயில் ஒருவரை ஒருவர் "நாம் அபிலீனுக்கு செல்கிறோமா?" என்று கேட்டுக் கொண்டால் ஒவ்வொருவரின் தனிப்பட்ட விருப்பத்தேர்வு வெளிவரும் என்று குறிப்பிடப்பட்டுள்ளது.
# வி. பி. கணேசன்

**வி. பி. கணேசன்** (*V. P. Ganesan*, இறப்பு: 2 ஆகத்து 1996) என்றழைக்கப்படும் **வைத்திலிங்கம் பழனிசாமி கணேசன்** இலங்கை ஜனநாயகத் தொழிலாளர் காங்கிரஸ் (ஜ. தொ. க) என்ற மலையகத் தொழிற்சங்கத்தின் நிறுவனரும், தமிழ்த் திரைப்பட நடிகரும் இயக்குநரும் ஆவார். தொழிற்சங்க அரசியலில் இருந்து திரைப்படத் துறைக்கு வந்தவர்.  
இலங்கையில் மூன்று தமிழ்த்திரைப்படங்களை தொடர்ந்து தயாரித்தவர். மூன்றிலும் இவரே கதாநாயகனாக நடித்தார். தென்னிந்திய திரைப்படங்களின் சாயலில் அமைந்த இந்த மூன்று திரைப்படங்களில் "புதிய காற்று", "நான் உங்கள் தோழன்" என்பன பெருத்த வெற்றியைப் பெற்றன. மூன்றாவது படமான 'நாடு போற்ற வாழ்க" சமகாலத்தில் "அஞ்சான" என்ற பெயரில் சிங்களத் திரைப்படமாகவும் உருவாகியது. அரசியல்வாதிகள் பிரபா கணேசன், மனோ கணேசன் ஆகியோர் இவருடைய பிள்ளைகளாவார்.  
வி. பி. கணேசனின் வாழ்க்கை வரலாற்றை "சிகரம் தொட்ட செம்மல் வி.பி.கணேசன்'' என்ற பெயரில் எழுத்தாளர் மொழிவாணன் எழுதி வெளியிட்டுள்ளார்.